钦定古今图书集成/明伦汇编/氏族典/第490卷 > 《廖用贤尚友录》 > 向拱
## 钦定古今图书集成/明伦汇编/氏族典/第490卷 > 《廖用贤尚友录》 > 向拱

按《宋史向拱传》，“拱字星民，怀州河内人。少倜傥负气，
客于周祖门下。及周祖即位，授宫苑使。广顺中，迁皇
城使，出监昭义屯军。刘崇入寇，世宗亲征，拱以功兼
义成军节度。师还，出镇陈州。显德二年，世宗征淮南，
以拱权东京留守，召赴行在，拜淮南节度，以功加同
平章事。宋初，加兼侍中。乾德初，尹河南，纵酒为乐，府”
政废弛，太祖怒，移镇安州。太平兴国初，进封秦国公。
雍熙三年卒。孙怿，国子助教。拱子德明，至洛苑使；昱，
大中祥符八年进士出身。德明子悦，虞部郎中。